《白门遇程序伯次韵奉酬 其一》
清代·陆嵩

不堪兵火后，重与语平生。图籍他年劫，桑麻故国情。

素心知几在，倦眼此同明。莫更伤离别，风尘幸已清。

作者简介：（1791—1860）江苏元和人，字希孙，号方山。贡生。游幕多年，后官镇江府训导。居镇江二十余年，亲历鸦片战争时兵祸。晚年避兵，卒于青浦金泽。诗以感时之作为多。有《意苕山馆集》。